Document ID: 32007R1245

РЕГЛАМЕНТ (ЕО) № 1245/2007 НА КОМИСИЯТА
от 24 октомври 2007 година
за изменение на приложение I към Регламент (ЕО) № 2075/2005 по отношение на употребата на течен пепсин за откриване наличието на Trichinella в месото
(Текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 854/2004 на Европейския парламент и на Съвета от 29 април 2004 г. относно определяне на специфичните правила за организирането на официален контрол върху продуктите от животински произход, предназначени за консумация от човека (1), и по-специално член 18, параграфи 9 и 10 от него,
като има предвид, че:
(1)
В Регламент (ЕО) № 2075/2005 на Комисията от 5 декември 2005 г. относно установяване на специфични правила за официалния контрол на Trichinella в месото (2) се предвиждат методи за откриване наличието на Trichinella в проби от каркаси. Референтният метод, предвиден в приложение I към посочения регламент, изисква за откриване наличието на ларви на Trichinella в проби от месо да бъдат добавени 10 ± 0,2 g пепсин към пробата.
(2)
Публикувани са доклади (3), в които се посочва, че пепсинът на прах може да причини алергични реакции при определени предразположени хора.
(3)
Изследванията на референтната лаборатория на Общността за паразити показаха, че чувствителността на референтния метод за откриване наличието на Trichinella не се изменя, когато се употребява течен пепсин съгласно спецификациите на производителя, вместо пепсин на прах. Следователно такава алтернатива следва да бъде предвидена както за референтния метод, така и за еквивалентния метод за откриване наличието на Trichinella в месо.
(4)
Регламент (ЕО) № 2075/2005 следва да бъде съответно изменен.
(5)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 2075/2005 се изменя, както следва:
1.
Глава I се изменя, както следва:
а)
в точка 1 буква п) се заменя със следното:
„п)
пепсин с активност 1:10 000 NF (US National Formulary), съответстваща на 1:12 500 BP (British Pharmacopoeia) и на 2 000 FIP (Fédération internationale de pharmacie) или стабилизиран течен пепсин с минимум 660 единици на Европейската фармакопея/ml“,
б)
в точка 3, I, буква б) се заменя със следното:
„б)
добавят се 10 ± 0,2 g пепсин или 30 ± 0,5 ml течен пепсин.“.
2.
Глава II се изменя, както следва:
а)
в част А, точка 1 буква р) се заменя със следното:
„р)
пепсин с активност: 1:10 000 NF (US National Formulary), съответстваща на 1:12 500 BP (British Pharmacopoeia) и на 2 000 FIP (Fédération internationale de pharmacie) или стабилизиран течен пепсин с минимум 660 единици на Европейската фармакопея/ml“,
б)
в част А, точка 3, II, буква а) подточка v) се заменя със следния текст:
„v)
Накрая се прибавят 6 g пепсин или 18 ml течен пепсин. Този ред трябва да бъде следван стриктно, за да се избегне разграждането на пепсина.“,
в)
в част В, точка 3, I, буква з) се заменя със следното:
„з)
Накрая се добавят 7 g пепсин или 21 ml течен пепсин. Този ред трябва да бъде следван стриктно, за да се избегне разграждането на пепсина.“.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 октомври 2007 година.

Labels: 7
0
17